Document ID: 32001R1672

Κανονισμός (ΕΚ) αριθ. 1672/2001 της Επιτροπής
της 20ής Αυγούστου 2001
σχετικά με τον κανονισμό (ΕΚ) αριθ. 2809/2000 σχετικά με τις λεπτομέρειες εφαρμογής, για τα προϊόντα του τομέα των σιτηρών, των κανονισμών (ΕΚ) αριθ. 2290/2000, (ΕΚ) αριθ. 2433/2000, (ΕΚ) αριθ. 2434/2000, (ΕΚ) αριθ. 2435/2000 και (ΕΚ) αριθ. 2851/2000 περί θεσπίσεως ορισμένων παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα προελεύσεως Δημοκρατίας της Βουλγαρίας, Τσεχικής Δημοκρατίας, Σλοβακικής Δημοκρατίας, Ρουμανίας και Δημοκρατίας της Πολωνίας αντιστοίχως, και για κατάργηση του κανονισμού (ΕΚ) αριθ. 1218/96
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΚ) αριθ. 1666/2000(2), και ιδίως το άρθρο 9,
Εκτιμώντας τα ακόλουθα:
(1) Ο κανονισμός (ΕΚ) αριθ. 2809/2000 της Επιτροπής, της 20ής Δεκεμβρίου 2000, περί θεσπίσεως ορισμένων παραχωρίσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα προελεύσεως Δημοκρατίας της Πολωνίας, Τσεχικής Δημοκρατίας, Σλοβακικής Δημοκρατίας, Δημοκρατίας της Βουλγαρίας και της Ρουμανίας(3), όπως τροποποιήθηκε από τον κανονισμό (ΕΚ) αριθ. 2864/2000(4), προβλέπει συγκεκριμένα τις ποσότητες μαλακού σίτου καταγωγής Ρουμανίας, οι οποίες μπορούν να τύχουν προτιμησιακής πρόσβασης δυνάμει της ευρωπαϊκής συμφωνίας που έχει συναφθεί με την εν λόγω χώρα.
(2) Η Επιτροπή είναι υποχρεωμένη να καθορίσει ενιαίο συντελεστή μείωσης των αιτουμένων ποσοτήτων των πιστοποιητικών εισαγωγής, εφόσον οι εν λόγω ποσότητες υπερβαίνουν την ποσότητα της ετήσιας ποσόστωσης. Οι αιτήσεις εισαγωγής για χορήγηση πιστοποιητικών που κατατέθηκαν στις 13 Αυγούστου 2001 για τον μαλακό σίτο προελεύσεως Ρουμανίας αφορούν 118350 τόνους με απαλαγή από τον δασμό εισαγωγής και η μέγιστη ποσότητα που θα αναληφθεί είναι 23700 τόνοι,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι αιτήσεις χορήγησης πιστοποιητικών για την ποσόστωση της "Ρουμανίας", η οποία προβλέπεται στον κανονισμό (ΕΚ) αριθ. 2809/2000 με απαλαγή από τον δασμό εισαγωγής, για τον μαλακό σίτο που υπάγεται στους κωδικούς 1001 90 91 και 1001 90 99, οι οποίες κατατέθηκαν στις 13 Αυγούστου 2001 και έχουν ανακοινωθεί στην Επιτροπή, γίνονται δεκτές για τις ποσότητες που αναγράφονται σε αυτές πολλαπλασιασμένες επί τον συντελεστή 0,200253.
Άρθρο 2
Ο παρών κανονισμός αρχίζει να ισχύει στις 21 Αυγούστου 2001.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Αυγούστου 2001.

Labels: 17
3
6
18
15